फिल्म बेहद दमदार डायलॉग, शानदार दृश्यों और जुनून को दर्शाती है। फिल्म देखने के बाद आप खुद को खोया हुआ सा महसूस करेंगे। दीपिका रानी पद्मिनी के रूप में बेहद खूबसूरत नजर आई हैं। उन्होंने अपनी दमदार एक्टिंग और एक्सप्रेशन से रानी के किरदार को जीवंत कर दिया है। उन्हें इस फिल्म में देख ऐसा लगता है कि निर्देशक ने कैसे इतनी खूबसूरत रानी को चिता में डालने के बारे में सोचा भी होगा। रानी के किरदार की मजबूती को दीपिका ने बखूबी निभाया।